pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อนุทิน แถลงแนวทางการทำงานเน้นยกระดับบริการ สร้างรายได้ให้ประชาชน
วันพฤหัสบดีที่ 8 สิงหาคม 2562
อนุทิน แถลงแนวทางการทํางานเน้นยกระดับบริการ สร้างรายได้ให้ประชาชน
รองนายกรัฐมนตรีและรัฐมนตรีว่าการกระทรวงสาธารณสุข แถลงนโยบายเน้นให้บริการแบบ One Stop Service ยกระดับการบริการ อํานวยความสะดวกประชาชนให้เข้าถึงการรักษา สนับสนุนใช้สินค้าไทย สร้างรายได้ให้คนไทย
วันนี้ (8 สิงหาคม 2562) ที่อิมแพค ฟอรั่ม ศูนย์แสดงสินค้าและการประชุม อิมแพ็ค เมืองทองธานี จังหวัดนนทบุรี พลเอกประยุทธ์ จันทร์โอชา นายกรัฐมนตรี พร้อมด้วยคณะรองนายกรัฐมนตรี ชี้แจงนโยบายรัฐบาลต่อผู้บริหารระดับสูง โดยนายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข ได้แถลงนโยบายสาธารณสุขต่อที่ประชุมว่า รัฐบาลได้มีนโยบายให้ทุกส่วนราชการจัดบริการแบบเบ็ดเสร็จ (One Stop Service) บูรณาการทุกอย่างเพื่ออํานวยความสะดวกในการให้บริการประชาชนอย่างเต็มที่ ซึ่งต้องอาศัยความร่วมมือจากทุกฝ่าย โดยแนวทางในการทํางานคือ Thai first คือ ไทยทํา ไทยใช้ สร้างงาน สร้างรายได้ให้กับคนไทย ให้เงินบาทได้หมุนเวียนอยู่ในประเทศให้ได้มากที่สุด และสร้างมูลค่าเพิ่มในกลุ่มอุตสาหกรรม ให้เกิดการจ้างงาน การจัดซื้อจากภาคประชาชนโดยตรง เพื่อแก้ปัญหาปากท้อง และเสริมสร้างเศรษฐกิจไทยให้มั่นคง
นายอนุทินกล่าวต่อว่า ในด้านสาธารณสุขเน้นยกระดับการบริการประชาชนให้เข้าถึงการรักษา โดยให้อาสาสมัครสาธารณสุขประจําหมู่บ้าน (อสม.) เป็นกําลังสําคัญในการช่วยแบ่งเบาภาระงานของแพทย์ พยาบาล ช่วยคัดกรองสุขภาพขั้นพื้นฐาน ส่งเสริมสุขภาพประชาชนในพื้นที่ให้มีสุขภาพที่ดี เพื่อลดความแออัด ลดค่าใช้จ่ายในการเดินทางไปโรงพยาบาล ส่วนในเรื่องกัญชา ขณะนี้กระทรวงสาธารณสุขได้เปิดเสรีกัญชาเฉพาะศึกษาวิจัย และพัฒนากัญชาเพื่อประโยชน์ทางการแพทย์เท่านั้น เพื่อให้โรงพยาบาลในสังกัดนําไปใช้รักษาคนไข้ภายใต้การดูแลของแพทย์ พร้อมสนับสนุนสมุนไพรไทยทําเป็นตัวยาเพื่อใช้ในการแพทย์แผนไทยและแพทย์ทางเลือกสําหรับรักษาคนไทย หากได้ผลดีจะช่วยสร้างรายได้ให้ประชาชน เสริมสร้างเศรษฐกิจประเทศ และลดภาระค่าใช้จ่ายในการดูแลสุขภาพประชาชน นอกจากนี้ ยังให้ความสําคัญในการดูแลบุคลากรสาธารณสุข ข้าราชการ แพทย์ พยาบาล เภสัชกร ให้มีความพร้อม มีคุณภาพชีวิตที่ดี มีสุขภาพจิตที่ดี เพราะเมื่อเจ้าหน้าที่มีความสุขในการทํางาน ประชาชนย่อมได้รับบริการที่ดีตามมา
“ผมขอให้ทุกหน่วยงานราชการมองประชาชนคือผู้รับบริการ เจ้าหน้าที่ส่วนราชการคือผู้ให้บริการ สร้างความรวดเร็วในการทํางาน ใส่ใจในการบริการ เพื่ออํานวยความสะดวกให้กับพี่น้องประชาชน” นายอนุทินกล่าว
****************************** 8 สิงหาคม 2562
รัฐบาลไทย-ข่าวทำเนียบรัฐบาล-สธ.คุมเข้มผู้ประกอบการ จัดอบรมผู้สัมผัสอาหาร ย้ำต้องเป็นไปตามกฎหมาย
วันอังคารที่ 22 ตุลาคม 2562
สธ.คุมเข้มผู้ประกอบการ จัดอบรมผู้สัมผัสอาหาร ย้ําต้องเป็นไปตามกฎหมาย
กระทรวงสาธารณสุข ขอความร่วมมือ ร้านกาแฟ ร้านน้ําแข็ง และร้านอาหาร ต้องผ่านการอบรมผู้สัมผัสอาหาร ตามประกาศกระทรวงสาธารณสุข เรื่อง หลักเกณฑ์ และวิธีการจัดการอบรมผู้ประกอบกิจการและผู้สัมผัสอาหาร พ.ศ. 2561
กระทรวงสาธารณสุข ขอความร่วมมือ ร้านกาแฟ ร้านน้ําแข็ง และร้านอาหาร ต้องผ่านการอบรมผู้สัมผัสอาหาร ตามประกาศกระทรวงสาธารณสุข เรื่อง หลักเกณฑ์ และวิธีการจัดการอบรมผู้ประกอบกิจการและผู้สัมผัสอาหาร พ.ศ. 2561
วันนี้ (22 ตุลาคม 2562) ที่กระทรวงสาธารณสุข นายเรวัต อารีรอบ ผู้ช่วยเลขานุการรัฐมนตรีว่าการกระทรวงสาธารณสุข พร้อมด้วยนายอารยะ โรจนวาณิชชากร ที่ปรึกษารัฐมนตรีช่วยว่าการกระทรวงสาธารณสุข แพทย์หญิงพรรณพิมล วิปุลากร อธิบดีกรมอนามัย นายสุชาติ ระมาศ รองกรรมการผู้จัดการใหญ่ ธุรกิจค้าปลีก บริษัท ปตท.น้ํามัน และการค้าปลีก จํากัด (มหาชน) และนายพิมาน พูลศรี ผจก.ฝ่ายบริหารธุรกิจร้านคาเฟ่อเมซอน หารือถึงแนวทางการควบคุมมาตรฐานร้านกาแฟ ตั้งแต่ความสะอาดและเครื่องดื่มที่จําหน่ายต้องปลอดภัย ไม่มีสิ่งปนเปื้อน หลังจากพบเศษพลาสติกปนเปื้อนในเครื่องดื่มของร้านกาแฟชื่อดัง
นายเรวัต อารีรอบ ผู้ช่วยเลขานุการรัฐมนตรีว่าการกระทรวงสาธารณสุข กล่าวว่า ได้รับมอบหมายจาก ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้เชิญผู้บริหารของร้านกาแฟดังกล่าว เข้ามาชี้แจงและวางแนวทางแก้ไขปัญหาหลังจากมีผู้มาร้องเรียน ซึ่งได้รับความร่วมมือเป็นอย่างดี โดยร้านกาแฟอเมซอน ยินดีจะส่งพนักงานกว่า 10,000 คน เข้าอบรมผู้สัมผัสอาหารกับกรมอนามัยเพื่อให้เป็นไปตามประกาศกระทรวงสาธารณสุข เรื่อง หลักเกณฑ์ และวิธีการจัดการอบรมผู้ประกอบกิจการและผู้สัมผัสอาหาร พ.ศ. 2561 ให้เจ้าของผู้ประกอบการร้านค้าทุกประเภท เช่น ผู้จัดการ ผู้ควบคุมดูแลสถานที่จําหน่ายอาหารต้องเข้ารับการอบรม 6 ชั่วโมง และผู้สัมผัสอาหารที่เป็นผู้เตรียม ปรุงประกอบ จําหน่าย เสิร์ฟ และล้างภาชนะอุปกรณ์ ต้องเข้ารับการอบรม 3 ชั่วโมง เพื่อให้มีความรู้ ความเข้าใจ และปฏิบัติงานได้ถูกต้องตามหลักสุขาภิบาลอาหารภายในวันที่ 16 ธันวาคม 2563
“กระทรวงสาธารณสุข ขอความร่วมมือผู้ประกอบการที่จําหน่ายเครื่องดื่ม อาหาร ต้องใส่ใจความปลอดภัยทุกขั้นตอน ตั้งแต่การเก็บรักษา การจําหน่ายอาหารให้สะอาดปลอดภัย จัดเก็บอย่างถูกสุขลักษณะ น้ําดื่ม น้ําใช้ น้ําแข็ง เพื่อลดอันตรายจากสิ่งแปลกปลอมที่อาจจะปนเปื้อนในเครื่องดื่ม” นายเรวัตกล่าว
ด้านแพทย์หญิงพรรณพิมล วิปุลากร อธิบดีกรมอนามัย กล่าวว่า กรณีดังกล่าวพบว่าเป็นการปนเปื้อนพลาสติกที่อยู่ในเนื้อน้ําแข็ง กระทรวงสาธารณสุขจะประสานหน่วยงานท้องถิ่นให้คุมเข้มโรงงานผลิตน้ําแข็ง ซึ่งทุกโรงงานต้องได้รับใบอนุญาตจากสํานักงานคณะกรรมการอาหารและยา (อย.) ให้เป็นไปตามมาตรฐาน GMP เพื่อลดปัญหาการปนเปื้อน หากฝ่าฝืน ไม่ปฏิบัติตามจะมีโทษปรับไม่เกิน 10,000 บาท
“ผู้ประกอบการต้องทราบแหล่งผลิตน้ําแข็งและต้องเลือกซื้อจากโรงงานที่ผ่านมาตรฐานของ อย. รวมถึง การขนส่ง และการจัดเก็บให้ถูกสุขลักษณะ เพื่อไม่ให้เกิดเหตุการณ์ช้ํา” แพทย์หญิงพรรณพิมลกล่าว
************************* 22 ตุลาคม 2562
รัฐบาลไทย-ข่าวทำเนียบรัฐบาล-สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้กระทรวงสาธารณสุข ถวายพระสงฆ์ ณ วัดบางกระเบา จ.ปราจีนบุรี
วันศุกร์ที่ 16 พฤศจิกายน 2561
สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้กระทรวงสาธารณสุข ถวายพระสงฆ์ ณ วัดบางกระเบา จ.ปราจีนบุรี
สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐินให้กระทรวงสาธารณสุข นําไปถวายพระสงฆ์ที่จําพรรษาถ้วนไตรมาส ณ วัดบางกระเบา ตําบลบางกระเบา อําเภอบ้านสร้าง จังหวัดปราจีนบุรี สืบสานทํานุบํารุงพระพุทธศาสนา
สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐินให้กระทรวงสาธารณสุข นําไปถวายพระสงฆ์ที่จําพรรษาถ้วนไตรมาส ณวัดบางกระเบา ตําบลบางกระเบา อําเภอบ้านสร้าง จังหวัดปราจีนบุรี สืบสานทํานุบํารุงพระพุทธศาสนา พร้อมมอบตู้ยาตําราหลวงและทุนการศึกษาแก่โรงเรียนในความอุปถัมภ์ของวัดบางกระเบา
เช้าวันนี้ (16 พฤศจิกายน 2561) ที่วัดบางกระเบา จังหวัดปราจีนบุรี ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุขเป็นประธานถวายผ้าพระกฐินพระราชทานของกระทรวงสาธารณสุข ประจําปี 2561 โดยมีนายแพทย์สุขุม กาญจนพิมาย ปลัดกระทรวงสาธารณสุขผู้บริหาร ข้าราชการ และเจ้าหน้าที่ และพุทธศาสนิกชนเข้าร่วมในพิธี
ศ.คลินิก เกียรติคุณ นพ.ปิยะสกลกล่าวว่า สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้กระทรวงสาธารณสุข นําไปถวายพระสงฆ์ที่จําพรรษาถ้วนไตรมาส ณ วัดบางกระเบา จังหวัดปราจีนบุรีเพื่อสืบสานวัฒนธรรมและประเพณีอันดีงามของพุทธศาสนิกชนในการทํานุบํารุงพระพุทธศาสนา และบํารุงพระอาราม มีผู้บริหาร ข้าราชการ เจ้าหน้าที่กระทรวงสาธารณสุข และประชาชนผู้มีจิตศรัทธาได้ร่วมทําบุญสมทบถวายผ้าพระกฐินพระราชทานเป็นเงินทั้งสิ้นจํานวน 2,968,012 บาท และมอบตู้ยาตําราหลวง ทั้งหมด 5 ชุด แก่วัดบางกระเบา 1 ชุด โรงเรียนอีก 4 แห่ง พร้อมบริจาคแห่งละ 10,000บาท
สําหรับเครื่องพระกฐินพระราชทานประจําปีพุทธศักราช 2561ประกอบด้วย 1.เครื่องสักการะบูชา ได้แก่ ผ้าห่มพระประธาน 1 ผืน เทียนพระปาติโมกข์ 1 ชุด 2.องค์พระกฐิน ได้แก่ ไตรจีวร บาตรอย่างดีพร้อมถุงบาตร โคมไฟตั้งโต๊ะ ช้อนส้อมคาว-หวานพร้อมซองบรรจุ ปิ่นโตสแตนเลส กระติกน้ําไฟฟ้า ขนาดบรรจุ 2.5 ลิตร พรม หมอนหนุนพร้อมปลอกหมอนสีเหลือง ผ้าแพรสีเหลือง อย่างละ 1 ชุด 3.เครื่องมือโยธา ได้แก่ ชุดอุปกรณ์เครื่องมืองานช่างทั่วไป 1 กล่อง ประกอบด้วย ไขควง ค้อน คีม
วัดบางกระเบาเป็นวัดอารามหลวงชั้นตรี ห่างจากตัวเมืองปราจีนบุรีประมาณ 20 กิโลเมตร เดิมชื่อวัดน้อยนางหงส์ สร้างขึ้นเมื่อ ปี พ.ศ.2380 โดยนายน้อยกับนางหงส์ ได้รับพระราชทานวิสุงคามสีมา เมื่อวันที่ 11 ธันวาคม 2441 ต่อมาชาวบ้านเห็นวัดแห่งนี้อยู่ริมน้ําบางปะกง มีต้นกระเบาขึ้นอยู่หนาแน่นจึงเปลี่ยนชื่อเป็นชื่อพันธุ์ไม้ท้องถิ่นว่า วัดบางกระเบา มีอดีตเจ้าอาวาสนามว่า พระครูสิทธิสารคุณ หรือ หลวงพ่อจาด คังคสโร เป็นพระเกจิสําคัญเรืองวิทยาคมที่มีชื่อเสียงโด่งดังในพื้นที่แถบภาคตะวันออก เป็นที่เคารพของชาวปราจีนบุรี ต่อมาในปี พ.ศ.2542 เนื่องในโอกาสเฉลิมพระชนมพรรษาครบ 6 รอบ ในหลวงรัชกาลที่ 9 ทรงพระกรุณาโปรดเกล้ายกวัดบางกระเบาเป็นพระอารามหลวงชั้นตรีชนิดสามัญ เมื่อ 22 มิถุนายน พ.ศ.2543 ปัจจุบันมี พระราชภัทรธาดา ได้สมญานามว่า หลวงพ่อนักพัฒนา เป็นเจ้าอาวาสวัดแห่งนี้และดํารงตําแหน่งเจ้าคณะจังหวัดปราจีนบุรี
​
******************************* 16 พฤศจิกายน 2561
รัฐบาลไทย-ข่าวทำเนียบรัฐบาล-“ยุติธรรม” รับคำร้องเพื่อให้ความช่วยเหลือกรณีคดีทำร้ายร่างกาย “น้องจูน”
วันพุธที่ 22 มีนาคม 2560
“ยุติธรรม” รับคําร้องเพื่อให้ความช่วยเหลือกรณีคดีทําร้ายร่างกาย “น้องจูน”
กระทรวงยุติธรรม รับคําร้องเพื่อให้ความช่วยเหลือกรณีคดีทําร้ายร่างกาย “น้องจูน”
เมื่อวันพุธที่ ๒๒ มีนาคม ๒๕๖๐ เวลา ๑๔.๓๐ น.
ณ ศูนย์บริการร่วมกระทรวงยุติธรรม อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายสงกานต์ อัจฉริยะทรัพย์ ประธานเครือข่ายต่อต้านการบ่อนทําลาย ชาติ ศาสนา พระมหากษัตริย์
นํานางสาวสุกฤตา สุภานิล หรือ น้องจูน ที่ถูกแฟนหนุ่มซึ่งเป็นทหารยศร้อยตรีทําร้ายจนบาดเจ็บสาหัส
ในท้องที่ สภ.สามร้อยยอด จังหวัดประจวบคีรีขันธ์ ยื่นคําร้องต่อ
นายธวัชชัย ไทยเขียว รองปลัดกระทรวงยุติธรรม
เพื่อขอนําน้องจูนเข้าสู่กระบวนการเยียวยาผู้เสียหายในคดีอาญา และคุ้มครองพยาน
ทั้งนี้ กระทรวงยุติธรรม จะพิจารณาให้ความช่วยเหลือเบื้องต้น
ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔
ใน ๔ ประเด็น คือ
๑) ค่าใช้จ่ายที่จําเป็นในการรักษาพยาบาล
๒) ค่าฟื้นฟูสมรรถภาพทางร่างกายและจิตใจ
๓) ค่าขาดประโยชน์ทํามาหาได้ในระหว่างที่ไม่สามารถประกอบการงานได้ตามปกติ
และ ๔) ค่าตอบแทนความเสียหายอื่นๆ ตามที่เห็นสมควร
รัฐบาลไทย-ข่าวทำเนียบรัฐบาล-รองปลัด สุรพล ลงพื้นที่ตรวจสอบและแก้ไขปัญหาเรื่องร้องเรียนเกี่ยวกับฝุ่นของกากชานอ้อยของโรงงานน้ำตาลราชบุรี จ.ราชบุรี
วันพุธที่ 13 มีนาคม 2562
รองปลัด สุรพล ลงพื้นที่ตรวจสอบและแก้ไขปัญหาเรื่องร้องเรียนเกี่ยวกับฝุ่นของกากชานอ้อยของโรงงานน้ําตาลราชบุรี จ.ราชบุรี
นายสุรพล ชามาตย์ รองปลัดกระทรวงอุตสาหกรรม ลงพื้นที่ตรวจสอบและแก้ไขปัญหาเรื่องร้องเรียนเกี่ยวกับฝุ่นของกากชานอ้อยของโรงงานน้ําตาลราชบุรี ตําบลเบิกไพร อําเภอบ้านโป่ง จังหวัดราชบุรี
เมื่อวันที่ 12 มีนาคม 2562 เวลา 14.00 น. นายสุรพล ชามาตย์ รองปลัดกระทรวงอุตสาหกรรม ลงพื้นที่ตรวจสอบและแก้ไขปัญหาเรื่องร้องเรียนเกี่ยวกับฝุ่นของกากชานอ้อยของโรงงานน้ําตาลราชบุรี ตําบลเบิกไพร อําเภอบ้านโป่ง จังหวัดราชบุรี
โดยรองปลัดกระทรวงอุตสาหกรรม ได้แนะนําวิธีการลดฝุ่นละอองที่เกิดขึ้นจากกากชานอ้อยในระยะสั้น โดย 1) ใช้วิธีสเปรย์น้ําลงบนลานกองเก็บกากอ้อย ซึ่งจะพรมสเปรย์น้ําบริเวณจุดที่จะทําการตัก ดัน ขนย้าย กากชานอ้อยจะทําให้ช่วยลดปริมาณฝุ่นกากชานอ้อยที่ฟุ้งกระจายในบรรยายกาศ 2) ติดตั้งระบบสเปรย์น้ําในสายพานลําเลียงกากชานอ้อยเพิ่มเติม 3) ติดตั้งระบบสเปรย์น้ําในจุดที่รถบรรทุกอ้อยเทอ้อยลงในกระพ้อ 4) ติดตั้งระบบเครื่องดูดฝุ่นติดกับรถโกยตักกากชานอ้อยเพื่อดูดฝุ่นละอองกากชานอ้อย 5) ติดตั้งระบบขจัดฝุ่นละอองในอาคารเก็บกากชานอ้อย 6) ติดตั้งระบบการโหลดกากชานอ้อยบริเวณใต้หีบอ้อยให้เป็นแบบปิด 7) เพิ่มจํานวนเที่ยวในการพรมน้ําบนพื้นถนนภายในโรงงานและบริเวณพื้นถนนที่มีการ บรรทุกขนถ่ายอ้อยเข้าโรงงาน
รัฐบาลไทย-ข่าวทำเนียบรัฐบาล-โฆษกฯ เผย ร่างกฎกระทรวงขอทำใบขับขี่ฉบับใหม่ เน้นปลูกฝังวินัยผู้ใช้รถ พร้อมเปิดโอกาสให้เอกชนร่วมให้บริการ เพิ่มความสะดวกภายใต้มาตรฐานเดียว ย้ำประชาชนตัดสินใจเลือกได้ตามความพึงพอใจ
วันพุธที่ 15 มีนาคม 2560
โฆษกฯ เผย ร่างกฎกระทรวงขอทําใบขับขี่ฉบับใหม่ เน้นปลูกฝังวินัยผู้ใช้รถ พร้อมเปิดโอกาสให้เอกชนร่วมให้บริการ เพิ่มความสะดวกภายใต้มาตรฐานเดียว ย้ําประชาชนตัดสินใจเลือกได้ตามความพึงพอใจ
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่มีกระแสวิพากษ์วิจารณ์เรื่องร่างกฎกระทรวงหลักเกณฑ์ วิธีการ และเงื่อนไขในการขอและการออกใบอนุญาตขับรถฯ
วันนี้ (15 มีนาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่มีกระแสวิพากษ์วิจารณ์เรื่องร่างกฎกระทรวงหลักเกณฑ์ วิธีการ และเงื่อนไขในการขอและการออกใบอนุญาตขับรถฯ ใหม่ ว่าจะทําให้เสียเวลาและค่าใช้จ่ายสูง ว่า เป้าหมายหลักของร่างกฎหมายนี้คือ การปกป้องดูแลชีวิตและทรัพย์สินของผู้ขับขี่ทุกราย โดยเฉพาะการปลูกฝังสร้างวินัยในการขับขี่ ซึ่งเป็นจุดเริ่มต้นของความปลอดภัยบนท้องถนน
“รัฐบาลไม่อยากให้มองเป็นเรื่องของการเสียเวลา เพราะหากเปรียบเทียบจํานวนชั่วโมงการอบรมที่เพิ่มขึ้นจากเดิม 5 ชม. เป็น 15 ชม. กับอายุใบขับขี่ที่สามารถใช้ได้ถึง 2 ปีสําหรับใบขับขี่ชั่วคราว และ 5 ปี สําหรับใบขับขี่ปกติ ยังอาจจะน้อยไปด้วยซ้ํา และเทียบไม่ได้เลยกับความปลอดภัยในชีวิตและทรัพย์สินของผู้ขับขี่เอง หากเกิดความสูญเสียจากการขับขี่ที่ไม่ปลอดภัยหรือขาดวินัยจราจร
ทั้งนี้ พลเอก ประยุทธ์ จันทร์โอชา นายกรัฐมนตรี ระบุว่า การจัดอบรมและทดสอบใบขับขี่ยังคงเป็นภารกิจของกรมการขนส่งทางบกเป็นหลัก โดยประชาชนสามารถเลือกใช้บริการได้ทั้งที่กรมการขนส่งทางบก ส่วนกลาง สนง.ขนส่งจังหวัดทุกจังหวัด โรงเรียนการขนส่ง 5 แห่ง ได้แก่ จ.ชัยภูมิ จ.เพชรบูรณ์ จ.ชลบุรี อ.ลําลูกกา จ.ปทุมธานี และเขตจตุจักร กทม. โดยเสียค่าธรรมเนียมเพียง 650 บาท
อย่างไรก็ตาม ผู้ที่ไม่มีปัญหาเรื่องค่าใช้จ่ายก็สามารถใช้บริการจากโรงเรียนสอนขับรถของเอกชน ที่ได้รับการรับรองตามกฎหมายว่าด้วยการขนส่งทางบก 90 แห่งทั่วประเทศ ซึ่งจะมีค่าใช้จ่ายแตกต่างกันไป ขึ้นอยู่กับความพึงพอใจของประชาชนแต่ละคนเอง ทั้งนี้ รัฐบาลต้องการส่งเสริมให้โรงเรียนเหล่านี้ร่วมรับผิดชอบต่อประชาชน ด้วยการยกระดับคุณภาพมาตรฐานของตนเองด้วย
“ท่านนายกฯ ยังกําชับด้วยว่า แม้จะมีทางเลือกที่หลากหลายมากขึ้น แต่การให้บริการของทั้งหน่วยงานภาครัฐและเอกชน จะต้องมีคุณภาพและมาตรฐานเดียวกัน”
.......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์  ครั้งที่ 6/2560
วันพฤหัสบดีที่ 21 กันยายน 2560
รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์  ครั้งที่ 6/2560
รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์  ครั้งที่ 6/2560
วันนี้ (วันพฤหัสบดีที่ 21 กันยายน 2560) เวลา 09.30 น. ณ ห้องประชุม สํานักเลขาธิการคณะรัฐมนตรี ชั้น 2 ทําเนียบรัฐบาล
พลเอก ธนะศักดิ์ ปฏิมาประกร รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 6/2560 โดยมีนายวีระ โรจน์พจนรัตน์ รัฐมนตรีว่าการกระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม เข้าร่วมการประชุมด้วยโดยที่ประชุมมีมติเห็นชอบการสนับสนุนงบประมาณให้โครงการตามยุทธศาสตร์ของกองทุนฯ รูปแบบสัญญาการให้ทุน และกรอบอัตราค่าใช้จ่ายในการขอรับทุน
รัฐบาลไทย-ข่าวทำเนียบรัฐบาล-กรมบัญชีกลางเพิ่มช่องทางให้ประชาชนรับจ่ายเงินทางอิเล็กทรอนิกส์ กับหน่วยงานราชการ เริ่ม 27 มี.ค. 61
วันพุธที่ 28 กุมภาพันธ์ 2561
กรมบัญชีกลางเพิ่มช่องทางให้ประชาชนรับจ่ายเงินทางอิเล็กทรอนิกส์ กับหน่วยงานราชการ เริ่ม 27 มี.ค. 61
กรมบัญชีกลางชี้แจงส่วนราชการทั่วประเทศ 163 หน่วยงาน พร้อมรับชําระค่าบริการต่างๆ จากประชาชนผ่านเครื่อง EDC และ QR Code ตั้งแต่วันที่ 27 มีนาคม 2561 เพิ่มความสะดวก และมีความปลอดภัย
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้ประชุมชี้แจงส่วนราชการทุกแห่งทั่วประเทศเกี่ยวกับการรับจ่ายเงินทางอิเล็กทรอนิกส์ผ่านระบบ KTB Corporate Online การรับเงินด้วยบัตรอิเล็กทรอนิกส์ผ่านเครื่อง EDC และ QR Code เมื่อวันที่ 14 กุมภาพันธ์ 2561 ที่ผ่านมา พร้อมมอบนโยบายทีมงานของกรมบัญชีกลางที่เป็นหมอคลังอุ่นใจทั้ง 78 ทีม ร่วมชี้แจงหน่วยงานในพื้นที่จํานวน 7,199 แห่ง ให้เกิดความเข้าใจที่ถูกต้อง และเพื่อเตรียมความพร้อมส่วนราชการในการเปิดให้บริการประชาชนผู้มาติดต่อขอชําระค่าบริการต่างๆ เช่น การชําระค่าธรรมเนียมการต่อภาษีรถยนต์หรือรถจักรยานยนต์ การชําระค่าภาษีเงินได้บุคคลธรรมดา การชําระค่าธรรมเนียมในการทําธุรกรรมเกี่ยวกับที่ดิน เป็นต้น
การอํานวยความสะดวกแก่ประชาชนที่มาติดต่อทําธุรกรรมกับส่วนราชการให้ได้รับความสะดวกสบาย และมีความปลอดภัยยิ่งขึ้น เป็นวัตถุประสงค์หลักในการให้บริการ จึงได้เพิ่มช่องทางรับหรือจ่ายเงินผ่านอิเล็กทรอนิกส์ ซึ่งมีทั้งระบบ KTB Corporate Online ผ่านเครื่อง EDC หรือผ่าน QR Code โดยประชาชนสามารถใช้บัตรเดบิต บัตรเครดิต หรือใช้ระบบอินเตอร์เน็ตแบงค์กิ้งเพื่อสแกน QR Code เพื่อชําระค่าบริการต่างๆ ซึ่งจะเริ่มให้บริการประชาชนตั้งแต่วันที่ 27 มีนาคม 2561 เป็นต้นไป ช่องทางที่เปิดให้บริการใหม่นี้ ประชาชนจะได้รับการบริการด้วยความรวดเร็ว ประหยัดเวลา ที่สําคัญคือไร้ความกังวลที่ไม่ต้องพกเงินสดติดตัวมาด้วย
อธิบดีกรมบัญชีกลาง กล่าวในตอนท้ายว่า การนําระบบการรับจ่ายเงินภาครัฐทางอิเล็กทรอนิกส์ (e-Payment ภาครัฐ) มาใช้งานกับบริการของภาครัฐ นอกจากจะเป็นจุดเริ่มต้นในการพัฒนาประเทศไทยไปสู่สังคมไร้เงินสดในอนาคตแล้ว ยังต้องการพัฒนาการบริการของภาครัฐให้มีประสิทธิภาพ เกิดประโยชน์สูงสุดกับประชาชน รวมทั้งเพื่อให้ประชาชนได้รับความพึงพอใจกับการบริการของรัฐมากยิ่งขึ้น
รัฐบาลไทย-ข่าวทำเนียบรัฐบาล-สารจาก นรม. เนื่องในโอกาส “วันแห่งครอบครัว”  14 เมษายน 2560
วันอังคารที่ 18 เมษายน 2560
สารจาก นรม. เนื่องในโอกาส “วันแห่งครอบครัว”  14 เมษายน 2560
สาร พลเอก ประยุทธ์ จันทร์โอชา นายกรัฐมนตรี เนื่องในโอกาส “วันแห่งครอบครัว” ประจําปี 2560 วันที่ 14 เมษายน 2560
ครอบครัวเป็นสถาบันพื้นฐานทางสังคมที่มีความสําคัญยิ่งในการพัฒนาคน ตั้งแต่อยู่ในครรภ์ของมารดา โดยการทําหน้าที่อบรมเลี้ยงดู หล่อหลอมกล่อมเกลาจิตใจเพื่อบ่มเพาะให้สมาชิกในครอบครัว มีความสมบูรณ์แข็งแรงทั้งสุขภาพกายและจิตใจ รวมทั้งการอบรม สั่งสอนให้รู้จักหน้าที่ มีความรับผิดชอบต่อตนเองและสังคม มีคุณธรรม จริยธรรม มีระเบียบวินัย มีความอ่อนน้อมถ่อมตนและมีความกตัญญู รู้จักการเสียสละเพื่อส่วนรวมและมีจิตวิญญาณความเป็นประชาธิปไตยและรักชาติบ้านเมือง โดยเฉพาะการปลูกจิตสํานึกให้สมาชิกครอบครัว ทุกคนดําเนินชีวิตอยู่บนความไม่ประมาทตามหลักปรัชญาเศรษฐกิจพอเพียง เพื่อร่วมสืบสานพระราชปณิธานของพระบาทสมเด็จพระปรมินทรมหาภูมิพลอดุลยเดช เพื่อจะได้เติบโตเป็นบุคลากรที่มีคุณภาพของชาติบ้านเมืองต่อไป
คณะรัฐมนตรีได้มีมติเห็นชอบให้วันที่ 14 เมษายนของทุกปีเป็นวันแห่งครอบครัว เพื่อสร้างความตระหนักให้ประชาชนเห็นความสําคัญของครอบครัว และกระตุ้นให้ทุกภาคส่วนให้ความสําคัญกับสถาบันกับครอบครัว โดยใช้ประเพณีสงกรานต์อันเป็นประเพณีสําคัญของชาติเป็นโอกาสสําคัญ ในการที่จะสร้างความสัมพันธ์ของครอบครัวให้แน่นแฟ้น และสมาชิกในครอบครัวได้แสดงออกถึงความรัก ความกตัญญูและความเอื้ออาทรห่วงใยต่อกันในครอบครัว ซึ่งจะทําให้พื้นฐานของสังคม มีความแข็งแกร่งและเป็นต้นทุน ที่สําคัญในการพัฒนาประเทศ ให้มีความเจริญอย่างมั่นคงและยั่งยืนตลอดไป
ในโอกาส “วันแห่งครอบครัว” ประจําปี 2560 ผมขออาราธนาคุณพระศรีรัตนตรัยและอํานาจ สิ่งศักดิ์สิทธิ์ในสากลโลก อีกทั้งเดชะพระบารมีแห่งองค์สมเด็จพระเจ้าอยู่หัวมหาวชิราลงกรณ บดินทรเทพยวรางกูร โปรดดลบันดาลประทานพรให้พี่น้องชาวไทยทุกครอบครัว จงประประสบแต่ความสุข ความเจริญ มีกําลังกายกําลังใจที่เข้มแข็ง เพื่อร่วมกันสร้างสรรค์พัฒนาสังคมไทยให้เป็นสังคมที่อบอุ่น มีสันติสุข และมีความเจริญก้าวหน้าอย่างมั่นคงยิ่ง ๆ ขึ้นไป
...............................................................
รัฐบาลไทย-ข่าวทำเนียบรัฐบาล-วิถีใหม่ผู้ประกอบการ
วันพุธที่ 3 มิถุนายน 2563
วิถีใหม่ผู้ประกอบการ
ปฏิบัติดังนี้
-ลงทะเบียนคิวล่วงหน้า
-จัดที่รอ
-คัดกรอง
-เจลล้างมือ
-เว้นระยะ
-ทําความสะอาด
-ระบายอากาศ
-งดสุรา
-จัดเวลา
-จํากัดบริการ
รัฐบาลไทย-ข่าวทำเนียบรัฐบาล-“ยุติธรรม” พิจารณาให้ความช่วยเหลือประชาชนตาม พ.ร.บ.กองทุนยุติธรรม
วันพุธที่ 27 กุมภาพันธ์ 2562
“ยุติธรรม” พิจารณาให้ความช่วยเหลือประชาชนตาม พ.ร.บ.กองทุนยุติธรรม
กระทรวงยุติธรรม พิจารณาให้ความช่วยเหลือประชาชนตาม พ.ร.บ.กองทุนยุติธรรม
ในวันอังคารที่ ๒๖ กุมภาพันธ์ ๒๕๖๒ เวลา ๐๙.๓๐ น. ณ ห้องประชุมสํานักงานกองทุนยุติธรรม อาคารซอฟต์แวร์ปาร์ค ชั้น ๒๒ ถนนแจ้งวัฒนะ จังหวัดนนทบุรี นายธวัชชัย ไทยเขียว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานครและที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๒/๒๕๖๒ เพื่อพิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯ คณะที่ ๑ ประจําเดือนมกราคม พ.ศ. ๒๕๖๒ จํานวนรวม ๑๗ ราย ๒๖ เรื่อง ประกอบด้วย
๑) คําขอรับความช่วยเหลือการขอปล่อยชั่วคราวผู้ต้องหาหรือจําเลย จํานวน ๕ ราย ๕ เรื่อง โดยผลการพิจารณาเห็นชอบอนุมัติคําขอ จํานวน ๑ ราย ๑ เรื่อง ไม่อนุมัติ จํานวน ๒ ราย ๒ เรื่อง และยุติคําขอ จํานวน ๒ ราย ๒ เรื่อง
๒) การช่วยเหลือประชาชนในการดําเนินคดี จํานวน ๑๒ ราย ๑๗ เรื่อง โดยผลการพิจารณาเห็นชอบอนุมัติ จํานวน ๓ ราย ๕ เรื่อง ไม่อนุมัติ จํานวน ๕ ราย ๗ เรื่อง ยุติคําขอ จํานวน ๒ ราย ๒ เรื่อง และทบทวนไม่อนุมัติ จํานวน ๒ ราย ๓ เรื่อง
ทั้งนี้ ให้เป็นไปตามหลักเกณฑ์ของพระราชบัญญัติกองทุนยุติธรรม พ.ศ. ๒๕๕๘ และระเบียบคณะกรรมการกองทุนยุติธรรม ว่าด้วยหลักเกณฑ์ วิธีการ และเงื่อนไขในการช่วยเหลือประชาชนในการดําเนินคดี พ.ศ. ๒๕๕๙ รวมทั้งระเบียบคณะกรรมการกองทุนยุติธรรมว่าด้วยหลักเกณฑ์ วิธีการ และเงื่อนไขในการขอปล่อยชั่วคราวผู้ต้องหาหรือจําเลย พ.ศ. ๒๕๕๙
รัฐบาลไทย-ข่าวทำเนียบรัฐบาล-กรมสรรพากรชี้แจงกรณีรัฐบาลออกกฎหมายเก็บภาษีคนไทยขายของออนไลน์ แต่ยกเว้นภาษีให้นักลงทุนต่างชาติที่มาลงทุนขายของออนไลน์ในไทย
วันศุกร์ที่ 15 มิถุนายน 2561
กรมสรรพากรชี้แจงกรณีรัฐบาลออกกฎหมายเก็บภาษีคนไทยขายของออนไลน์ แต่ยกเว้นภาษีให้นักลงทุนต่างชาติที่มาลงทุนขายของออนไลน์ในไทย
ตามที่ได้มีการแชร์ข้อความในสื่อสังคมออนไลน์ว่าคนไทยขายของออนไลน์รัฐบาลนี้ออกกฎหมายขูดรีดภาษีแต่ยกเว้นภาษี 13 ปี ให้แจ๊คหม่ามาลงทุนขายของออนไลน์ในไทย นั้น
ตามที่ได้มีการแชร์ข้อความในสื่อสังคมออนไลน์ ว่าคนไทยขายของออนไลน์รัฐบาลนี้ออกกฎหมายขูดรีดภาษีแต่ยกเว้นภาษี 13 ปี ให้แจ๊คหม่ามาลงทุนขายของออนไลน์ในไทย นั้น
กรมสรรพากร ขอเรียน ดังนี้
1. ผู้ประกอบธุรกิจขายสินค้าหรือให้บริการทางออนไลน์มีหน้าที่เสียภาษีเงินได้บุคคลธรรมดาหรือภาษีเงินได้นิติบุคคลและภาษีมูลค่าเพิ่มตามกฎหมายปัจจุบันอยู่แล้วเช่นเดียวกันกับผู้ประกอบธุรกิจขายสินค้าหรือให้บริการที่มีร้านค้า รัฐบาลไม่ได้ออกกฎหมายจัดเก็บภาษีเพิ่มเติมแต่อย่างใด
2. ปัจจุบัน กฎหมายที่เกี่ยวข้องกับการประกอบธุรกิจทางออนไลน์ซึ่งกระทรวงการคลัง โดยกรมสรรพากรอยู่ระหว่างเสนอคณะรัฐมนตรี คือการจัดเก็บภาษีมูลค่าเพิ่มจากผู้ประกอบการต่างประเทศที่ให้บริการลูกค้าในประเทศไทย ซึ่งเป็นกฎหมายที่มุ่งเน้นความเป็นธรรมในการจัดเก็บภาษีและการแข่งขัน อันเป็นประโยชน์ต่อการประกอบธุรกิจและเศรษฐกิจโดยรวมของประเทศ เนื่องจากที่ผ่านมาไม่ได้มีการนําส่งภาษีมูลค่าเพิ่มจากการให้บริการของผู้ประกอบธุรกิจในต่างประเทศอย่างครบถ้วน จึงทําให้ผู้ประกอบธุรกิจในประเทศไทยที่ต้องเรียกเก็บและนําส่งภาษีมูลค่าเพิ่มเสียเปรียบ
3. กรณีสิทธิประโยชน์ทางภาษีของอาลีบาบานั้น เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออกได้ชี้แจงไปแล้วว่า “การได้รับสิทธิประโยชน์ส่งเสริมการลงทุนเป็นไปตามหลักเกณฑ์ของ BOI ซึ่งสิทธิประโยชน์พื้นฐานจะแตกต่างกันไปตามประเภทกิจการ โดยกิจการประเภทเดียวกัน จะได้รับสิทธิประโยชน์ตามหลักเกณฑ์เดียวกัน ในปัจจุบันการส่งเสริมการลงทุนจะมีเงื่อนไขเกี่ยวกับการถ่ายทอดเทคโนโลยีและการฝึกอบรมบุคลากรควบคู่ไปด้วย นอกจากสิทธิประโยชน์พื้นฐานแล้ว ผู้ขอรับการส่งเสริมยังอาจได้รับสิทธิประโยชน์เพิ่มเติมด้านการพัฒนาเทคโนโลยี หากมีการพัฒนาเทคโนโลยีและนวัตกรรมตามหลักเกณฑ์ที่กําหนด การพิจารณาให้สิทธิประโยชน์ส่งเสริมการลงทุนให้กับอาลีบาบานั้น BOI จะมีการพิจารณาตามหลักเกณฑ์ที่คณะกรรมการส่งเสริมการลงทุนประกาศกําหนด ซึ่งมิได้เป็นการให้เฉพาะเจาะจงกับรายใดรายหนึ่งเป็นกรณีพิเศษ” นอกจากนั้น หากพิจารณาประเภทกิจการที่รัฐต้องการส่งเสริมตามกฎหมายว่าด้วยการส่งเสริมการลงทุนและกฎหมายว่าด้วยการเพิ่มขีดความสามารถในการแข่งขันของประเทศสําหรับอุตสาหกรรมเป้าหมาย จะพบว่า ไม่ใช่กิจการที่แข่งขันกันกับผู้ประกอบธุรกิจขายสินค้าหรือให้บริการทางออนไลน์แต่อย่างใด
สําหรับผู้ที่มีข้อสงสัยขอให้สอบถามข้อมูลเพิ่มเติมได้ที่ศูนย์สารนิเทศสรรพากร โทร. 1161 และหากพบเห็นการกระทําใดๆ ที่เป็นการหลีกเลี่ยงภาษี ขอให้แจ้งเบาะแสหรือข้อมูลต่างๆ ที่ www.rd.go.th > เมนู “การแจ้งแหล่งภาษี” เพื่อที่กรมสรรพากรจะได้ดําเนินการตรวจสอบข้อเท็จจริงต่อไป
กรมสรรพากร สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-นายกรัฐมนตรีและคณะลงเรือเยี่ยมประชาชนพร้อมมอบถุงยังชีพให้ประชาชนที่ประสบอุทกภัยบ้านธาตุดุมเหล่าทัพ เขตเทศบาลนครสกลนคร
วันพุธที่ 2 สิงหาคม 2560
นายกรัฐมนตรีและคณะลงเรือเยี่ยมประชาชนพร้อมมอบถุงยังชีพให้ประชาชนที่ประสบอุทกภัยบ้านธาตุดุมเหล่าทัพ เขตเทศบาลนครสกลนคร
นายกรัฐมนตรีและคณะลงเรือเยี่ยมเยียนพร้อมมอบถุงยังชีพให้ประชาชนที่ประสบอุทกภัยบ้านธาตุดุมเหล่าทัพ เขตเทศบาลนครสกลนคร พร้อมติดตามดูระดับน้ําในหนองหาร-ความก้าวหน้าการซ่อมแซมอ่างเก็บน้ําห้วยทรายขมิ้น
วันนี้ (2 สิงหาคม 2560) เวลา 11.40 น. ณ พื้นที่เขตเทศบาลนครสกลนคร พลเอก ประยุทธ์ จันทร์โอชา นายกรัฐมนตรีพร้อมคณะลงเรือเยี่ยมประชาชนที่ประสบอุทกภัย ณ บ้านธาตุดุมเหล่าทัพ พร้อมมอบถุงยังชีพให้กําลังใจประชาชน ซึ่งเส้นทางเข้าหมู่บ้านถูกน้ําท่วมสูง ไม่สามารถสัญจรไปมาได้ จนต้องลําเลียงการช่วยเหลือด้วยเรือเท่านั้น และมีชาวบ้านได้รับความเดือดร้อน 150 คน 60 ครัวเรือน
พร้อมกันนี้ นายกรัฐมนตรีได้ติดตามดูระดับน้ําในหนองหาร ซึ่งมีเนื้อที่ 4 หมื่นไร่ซึ่งเป็นจุดรับน้ําที่สําคัญของจังหวัดสกลนคร และขณะนี้มีปริมาณน้ําเพิ่มขึ้นสองเท่าจากเดิม ทําให้ผู้ว่าราชการจังหวัดเสนอขออนุมัติงบประมาณในการจัดซื้อเครื่องสูบน้ํา 10 เครื่อง เพื่อเร่งระบายน้ําและรองรับปริมาณน้ําฝนระลอกใหม่ที่จะเข้ามา
จากนั้นนายกรัฐมนตรีเดินทางต่อเพื่อไปตรวจเยี่ยมสะพานแบร์รี่ ซึ่งสะพานเดิมถูกน้ํากัดเซาะ ก่อนจะเดินทางไปยังอ่างเก็บน้ําห้วยทรายขมิ้น เพื่อเยี่ยมสภาพพื้นที่และการซ่อมแซม รวมถึงการแก้ไขปรับปรุงอ่างเก็บน้ําห้วยทรายขมิ้นที่ชํารุดจากการกัดเซาะ
สําหรับความก้าวหน้าผลการดําเนินงานซ่อมแซมอ่างเก็บน้ําห้วยทรายขมิ้น ล่าสุดดําเนินการแล้วเสร็จ 60.25% ซึ่งหน่วยงานที่เกี่ยวข้องได้เข้าไปสํารวจ นําเครื่องจักร และเครื่องมือเข้าพื้นที่ และดําเนินการซ่อมแซมทํานบจุดขาดที่ 1 โดยถมดินบดอัดแน่น จํานวน 13,000 ลบ.ม และถมดินบดอัดแน่น จํานวน 17,000 ลบ.ม บริเวณจุดขาดที่ 2 คาดว่าจะแล้วเสร็จภายในวันที่ 12 สิงหาคมนี้
-------------------------
กลุ่มประชาสัมพันธ์และเผยแพร่ สํานักโฆษก